laion/Wikipedia-Exotic huggingface dataset:
קיירה לואיס

קיירה אנדראה לואיס הבן (באנגלית: .Kira Aundrea Lewis Jr; נולד ב-6 באפריל 2001) הוא כדורסלן אמריקאי, שמשחק בקבוצת יוטה ג'אז מליגת ה-NBA, בעמדת הרכז. לואיס נולד וגדל במרידיאנוויל שבצפון אלבמה. עד לסיום כיתה י"א השלים את לימודיו התיכוניים, ובכך החל את קריירת המכללות שלו מוקדם במיוחד, בגיל 17 בלבד. באותה שנה, 2017, הצטרף לאוניברסיטת אלבמה, ושיחק בקבוצת הכדורסל שלה תחת המאמן אייברי ג'ונסון. בעונת 2018/2019 הפך לשחקן המוביל של אלבמה, ונבחר לחמישיית העונה של המחוז הדרום-מזרחי ("SEC"), לאחר שרשם ממוצעים של 18.5 נקודות, 5.2 אסיסטים ו-4.8 ריבאונדים למשחק. בדראפט ה-NBA‏ 2020 נבחר לואיס על ידי ניו אורלינס פליקנס, בבחירה ה-13. לאורך עונת הרוקי שלו עם הפליקנס שותף ב-54 משחקים, וקלע 6.4 נקודות בממוצע למשחק כשחקן ספסל. מדיה וקבצים בנושא קיירה לואיס בוויקישיתוף קיירה לואיס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN הסטטיסטיקות של לואיס בליגת המכללות, באתר sports-reference.com רשימת הנבחרים בדראפט 2020, באתר basketball-reference.com ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
אוניברסיטת צ'רנוביץ

אוניברסיטת צ'רנוביץ (בשמה המלא: האוניברסיטה הלאומית בצ'רנוביץ ע"ש יורי פדקוביץ', באוקראינית: Чернівецький національний університет імені Юрія Федьковича) היא אוניברסיטה ציבורית הנמצאת בעיר צ'רנוביץ שבמערב אוקראינה. אוניברסיטת צ'רנוביץ נוסדה ב-1875 בשם אוניברסיטת פרנץ יוזף בצ'רנוביץ (בגרמנית: Franz-Josephs-Universität Czernowitz). זאת, במלאת מאה שנה להשתלטות האימפריה האוסטרו-הונגרית ב-1774 על מחוז בוקובינה, שבירתו היא צ'רנוביץ. עקב ההשתלבות של קהילת יהודי צ'רנוביץ בחיים הפוליטיים והכלכליים באימפריה, מנו היהודים ב-1878, 23% מכלל התלמידים באוניברסיטה. מספר זה טפח לכדי 24% ב-1885, 42% בשיא ב-1897, 41% ב-1906 ו-36% ב-1915. בתקופת השלטון הרומני הוסב שמה של האוניברסיטה לאוניברסיטה המלכותית ע"ש קרול הראשון בצ'רנאוץ (ברומנית: Universitatea Regele Carol I din Cernăuţi). עקב מדיניות הנומרוס קלאוזוס שהוחלה על היהודים ברומניה, צנח שיעור הסטודנטים היהודים הלומדים באוניברסיטה ב-1933 לכ-18% אחוז. הפקולטה לארכיטקטורה, בנייה ואמנויות דקורטיביות ויישומיות הפקולטה לגאוגרפיה הפקולטה להיסטוריה, מדעי המדינה ויחסים בינלאומיים הפקולטה לחינוך גופני ובריאות האדם הפקולטה לכלכלה הפקולטה למשפטים הפקולטה למתמטיקה ואינפורמטיקה הפקולטה לפדגוגיה, פסיכולוגיה ועבודה סוציאלית הפקולטה לפילולוגיה הפקולטה לשפות זרות המכון החינוכי והמדעי לביולוגיה, כימיה ומשאבים ביולוגיים המכון החינוכי והמדעי למדעי הפיזיקה, הטכניקה והמחשב אתר האינטרנט הרשמי של אוניברסיטת צ'רנוביץ (באוקראינית) אוניברסיטת צ'רנוביץ, ברשת החברתית פייסבוק אוניברסיטת צ'רנוביץ, ברשת החברתית אקס (טוויטר) תיאודור לביא, "תולדות יהדות בוקובינה", בתוך פנקס הקהילות, רומניה, כרך שני, ירושלים: יד ושם, 1980, עמ' 428-427 לאו גולדהמר, "טשרנוביץ", יהודה לייב פישמן מימון (עורך), בתוך ערים ואמהות בישראל, ירושלים: מוסד הרב קוק, חלק רביעי, 1950, עמ' 163-162 ערך זה הוא קצרמר בנושא אוניברסיטאות ומכללות ובנושא אוקראינה. אתם מוזמנים לתרום לוויקיפדיה ולהרחיב אותו.
אקוטיפ

אֵקוֹטִיפּ (באנגלית: Ecotype) הוא מושג באקולוגיה המתאר אבולוציה מתכנסת. אקוטיפ הוא אוכלוסייה גאוגרפית נפרדת של פריטים בתוך מין, אשר מותאמת גנוטיפית לתנאים סביבתיים ספציפיים. לדוגמה, צמח אשר גדל בהר, נמוך מצמח ממין זהה הגדל בעמק, או בעל זמן פריחה שונה. השינוי במבנה היצור החי נובע מצורכים הישרדותיים שונים ופרטים יחידים מאותו המין שמגלים עמידות מצליחים להתרבות בצורה מיטבית יותר מה שגורם להתפתחות אקוטיפ ובסופו של דבר גם התפצלות לתת-מינים. "ecotype - Dictionary of botany". botanydictionary.org. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
ולדימיר לוין

ולדימיר לוין (ברוסית: Владимир Леонидович Левин; ‏נולד ב-1967 בלנינגרד) הוא אזרח ברית המועצות ורוסיה, שב-1994, בעודו ברוסיה, הצליח להעביר כמה מיליוני דולרים מחשבונותיהם של לקוחות גדולים בבנק האמריקני סיטיבנק (אנ'), נעצר אז בבריטניה והורשע בארצות הברית. בשנת 1998 נגזר על לוין 36 חודשי מאסר, אותם כבר ריצה עד ששוחרר ממעצר והוסגר מארצות הברית. זה היה המקרה הראשון שדווח בתקשורת בקשר לפריצה לרשת המחשבים של בנק, שבוצעה ממדינה אחרת. הודות לכך, לוין הפך לדמות אייקונית בתחום אבטחת מידע, למרות העובדה שרשת הבנק לא נפרצה על ידו - הוא פשוט קנה הוראות לגישה לרשת הבנקאית, בהן השתמש לגישה לחשבונות החברה. "פורץ בלתי נתפס", סרטון באתר יוטיוב, מתוך תוכנית הטלוויזיה רוסיה הקרימינלית (בתוכנית, סיטיבנק נקרא מטרופוליטן-בנק, ולוין עצמו נקרא ליאוניד רזין) https://www.wired.com/1998/02/russian-bank-hacker-sentenced/ https://www.britannica.com/biography/Vladimir-Levin
איילט ניש

איילט ניש (בטורקית עות'מאנית: ایالت نیش) היה ישות טריטוריאלית מנהלית של האימפריה העות'מאנית שנמצאה בשטח דרום סרביה של ימינו ומערב בולגריה. הוא הוקם בשנת 1846 והמרכז המינהלי שלו היה ניש. האזור שולב בווילאייט הדנובה בשנת 1864. בשנת 1861 מונה מידהט פאשא למושל איילט ניש. הוא היה רפורמטור שהושפע מרעיונות המערב והאיילט הפך למופע הראווה של התנועה הרפורמיסטית. הוא התמודד עם בעיות התקשורת והביטחון: הקים מערכת של חסימות כדי לעצור פלישת להקות חמושות מסרביה. על פי הביוגרפיה של בנו שהילל אותו, "הוא ארגן ז'נדרמריה, הבטיח את גביית המיסים השלווה ושם קץ לכל הרדיפות הדתיות". הוא הקים גם בתי ספר ובתי חולים לבני כל הקבוצות הדתיות ללא אפליה. הרפורמות של מידהט היו כה מוצלחות עד שהן עוררו השראה לארגון מחדש של המערכת העות'מאנית. בשנת 1864 החליטה מועצת המדינה כי האיילטים יוחלפו בווילאייטים גדולים יותר. בכל אחת מרמות השלטון העיקריות הללו, יהיו מועצות מוסלמיות-נוצריות מעורבות. הראשון מבין הווילאייטים נוהל במשך זמן מה על ידי מידהט פאשה, והוא כלל את איילט ניש לשעבר וחלק ניכר מבולגריה וכונה וילאייט הדנובה. בשלוש השנים הבאות הוא העביר תוכנית גדולה של בניית בתי ספר ועבודות ציבוריות אחרות, וכן הקים עיתון פרובינציאלי. סנג'קים של האיילט באמצע המאה ה-19: סנג'ק ניש סנג'ק סופיה סנג'ק סמוקוב סנג'ק קיוסטנדיל "Some Provinces of the Ottoman Empire". Geonames.de. אורכב מ-המקור ב-10 ביולי 2015. נבדק ב-25 בפברואר 2013. {{cite web}}: (עזרה) Malcolm, Noel (1998). Kosovo: A short history. Washington Square, New York: New York University Press. p. 191. ISBN 0-8147-5598-4. ‏The three eras of Ottoman history, a political essay on the late reforms of ..., באתר גוגל ספרים By James Henry Skene
איילט סיליסטרה

איילט סיליסטרה (בטורקית עות'מאנית: ایالت سیلیستره), לימים איילט אוזי (בטורקית עות'מאנית: ایالت اوزی) כלומר פרובינציית אוצ'קיב היה איילט של האימפריה העות'מאנית לאורך הים השחור והגדה הדרומית של נהר הדנובה בדרום מזרח אירופה. מבצר אקרמן היה תחת תחום שיפוטו של האיילט. שטחו המדווח במאה ה-19 היה 27,469 מילים רבועים (71,140 קילומטרים רבועים). האיילט הוקם בשנת 1593 כביילרביילריק של אוזי (באוקראינית: Očakiv) משטחה של נסיכות קארוונה לשעבר, לימים דוברוג'ה, אשר הייתה במקור סנג'ק סיליסטרה של איילט רומליה. הוא נקרא על שם סיליסטרה, מכיוון שהמושל התגורר לעיתים קרובות במבצר זה על הדנובה. בסביבות שנת 1599 הוא הורחב והועלה לרמה של איילט ככל הנראה כיתרון למושל הכללי הראשון שלה (ביילרביי), החאן של חצי האי קרים. האיילט כלל את האזורים של דוברוג'ה, בודג'אק (בסרביה העות'מאנית) וידיסן וכלל את העיירות וארנה, קוסטנדג'ה (קונסטנצה), אקרמן (בלהורוד-דניסטרובסקי) וחדג'יביי (אודסה) עם בירת המחוז במבצר סיליסטרה (כיום בבולגריה) או אוזי (כיום אוצ'קיב באוקראינה). במאה ה-17, איילט סיליסטרה הורחב דרומה ומערבה וכלל את רוב בולגריה של ימינו והחלק האירופי של טורקיה כולל העיירות אדריאנופול (אדירנה), פיליבה (פלובדיב), ווידין. בסוף המאה ה-17 ותחילת המאה ה-18, סדרה של המלחמות העות'מאניות-רוסיות הביאו לקיצוץ שטח האיילט במזרח בגבול עם רוסיה ובסופו של דבר לסיפוח כל שטחי Yedisan ובוג'אק עד הדנובה עד לשנת 1812. איילט אדירנה הוקם מדרום לאיילט סיליסטרה בשנת 1830. עם הרפורמות המינהליות העות'מאניות בשנת 1864, צורף איילט סיליסטרה לווילאייט הדנובה. Charles Knight (1867). The English Cyclopaedia: Geography. Bradbury, Evans. p. 111. נבדק ב-2013-06-02. "Some Provinces of the Ottoman Empire". Geonames.de. נבדק ב-25 בפברואר 2013. {{cite web}}: (עזרה) Conrad Malte-Brun; Adriano Balbi (1842). System of universal geography, founded on the works of Malte-Burn and Balbi... Adam and Charles Black. p. 607. נבדק ב-2013-06-02. The Popular encyclopedia: or, conversations lexicon. Blackie. 1862. p. 698. נבדק ב-2013-06-02. George Long (1843). The Penny Cyclopædia of the Society for the Diffusion of Useful Knowledge: v. 1-27. C. Knight. p. 393. נבדק ב-2013-06-02.
אוונס פול

אוונס פול (ידוע גם בתור פלומה קומפר; נולד ב-25 בנובמבר 1955) הוא פוליטיקאי מהאיטי, שכיהן כראש ממשלת האיטי וכראש עיריית פורט-או-פרנס. פול נולד בשנת 1955. בבחירות לראשות עיריית פורט-או-פרנס, שהתרחשו בשנת 1990, נבחר פול. בשנת 1992, קיבל פול את פרס זכויות האדם על שם לטלייה מופיט. הוא היה מנהיג מפלגת ההתכנסות דמוקרטית, שהתנגדה לשלטונו של ז'אן-ברטראן אריסטיד. בשנת 2006, הוא התמודד ללא הצלחה על תפקיד נשיא האיטי, במפלגת הברית הדמוקרטית. ב-25 בדצמבר 2014, הכריז הנשיא מישל מרטלי על אוונס פול כראש הממשלה החדש של האיטי. ב-2 בפברואר 2016, הוא התפטר מתפקידו. הוא נהג להנחות את התוכנית "פלומה" ברדיו קארייב בין השנים 1974 ל-1976, משם קיבל את כינויו, פלומה קומפר. אוונס פול, ברשת החברתית אקס (טוויטר) אחרי ארבע שנים של דחיות ואלימות: האיטי בוחרת פרלמנט חדש, באתר Haaretz הארץ «Compère Plume», dauphin d'Haïti, LExpress.fr, ‏1994-10-06 (בצרפתית) Haiti leader names Evans Paul as new prime minister, news.yahoo.com (באנגלית אמריקאית) Haiti - FLASH : Evans Paul new Prime Minister of Haiti - HaitiLibre.com : Haiti news 7/7, www.haitilibre.com
פארול קונסטנצה

פארול (ברומנית: FC Farul Constanţa; מילולית: פארול משמעותו מגדלור ברומנית) הוא מועדון כדורגל רומני מהעיר קונסטנצה, שהישג השיא שלו הוא אליפות רומניה בעונת 2022/2023. המועדון נוסד בשנת 1920 והוא מארח את משחקי הבית באצטדיון פארול עם קיבולת של 15,500 צופים. בשנת 2016, עקב בעיות כלכליות, המועדון פורק והוקם מחדש אך ירד לליגה הרביעית. בשנת 2021 התאחד עם מועדון ויטורול ובכך למעשה חזר לליגת העל הרומנית בכדורגל. המועדון נוסד בשנת 1920 בשם Serviciul Porturi Maritime Constanța והופיע בשם זה עד 1946, אז שונה שמו ל-Porturi Comunicații Ape Constanța (PCA Constanța). בשנת 1949 התמזגו שני מועדוני כדורגל מהעיר קוסטנצה (Dezrobirea Constanţa ו-PCA Constanţa) ליצירת מועדון בשם PKA Constanta Lokomotiva. המועדון שיחק בליגה 2, עד שבשנת 1954 העפיל לראשונה לליגה 1. ברם, בשנה שלאחר מכן הקבוצה חזרה לליגה השנייה. בשנת 1958 שונה שמו של המועדון ל"פארול קונסטנטה " ובהמשך חזר לליגה A. המועדון סיים רביעי באליפות רומניה פעמיים בעונות 1959/1960 ו-1966/1967. בעונת 2004/05 המועדון סיים במקום החמישי באליפות והגיע לגמר הגביע הרומני כשהוא מפסיד למועדון דינמו בוקרשט בתוצאה 1:0. לאורך ההיסטוריה שלה, פארול זכתה בחמש פעמים באליפות הליגה השנייה ושיחקה פעם אחת גם בגמר גביע הבלקן. בשנת 2021 התמזגה עם מועדון ויטורול קונסטנצה, שפורק תוך שמירה על השם ההיסטורי "פארול". בעונת 2022/2023 זכתה הקבוצה באליפות הראשונה בתולדותיה כמועדון מאוחד. אליפות רומניה: 2022/2023 מקום 4 באליפות רומניה (2): 1959/1960, 1966/1967 סגנית מחזיקת גביע רומניה (1): 2004/05 גמר גביע הבלקן (1): 1965/66 אקדמיית הכדורגל גאורגה חאג'י מדיה וקבצים בנושא פארול קונסטנצה בוויקישיתוף אתר האינטרנט הרשמי של פארול קונסטנצה (ברומנית) פרופיל, באתר Transfermarkt פרופיל, באתר Soccerway פרופיל, באתר FootballDatabase.eu האתר הרשמי של מועדון "פארול" FC Farul nu va juca în Liga 3 şi intră în faliment! Seria a II-a rămâne cu 14 echipe, aşa cum va fi, mai nou, şi cazul Seriei a IV-a | Liga 2 ערך זה הוא קצרמר בנושא מועדוני כדורגל ובנושא רומניה. אתם מוזמנים לתרום לוויקיפדיה ולהרחיב אותו.
מגרה (כלי עבודה)

מגרה או מגירה היא כלי עבודה, המוזכר בתיאור בית המקדש: כל אלה אבנים יקרות כמדות גזית מגוררות במגרה. מכאן, שכלי זה הוא מעין מסור, המשמש לניסור אבנים. ככל הנראה, דוד השתמש במגרה כדי לשעבד את בני עמון, מה שמביא למסקנה, כי המגרה שימשה בעבר ככלי ששימש כדי לענות ולהעביד. במסכת כלים, המוזכרת בחז"ל ככלי בעל שיניים, ורבי עובדיה מברטנורא כותב על כך שהמגרה היא מסור. הרב ישראל ליפשיץ כותב על המגרה שזה כלי המשמש לניסור עצים. התוספות יום טוב מפרש וכותב שהמגרה "מליאה פגימות כשרוצים לחתוך קורה לשנים. מוליכה ומביאה על גבה והפגימות חורצות אותה עד סופה. ונקראת מגירה על שם שחותכת דרך גרירה", כלומר שזה כלי בעל שיניים, וכשרוצים לחתוך איתו קורה, מוליכים אותה על גבי הקורה. המגרה מוזכרת כ-35 פעמים בש"ס. ערך מילוני בנושא מגרה#מְגֵרָה_א, בוויקימילון ספר מלכים א', פרק ז', פסוק ט' ספר שמואל ב', פרק י"ב, פסוק י"ד ספר דברי הימים א', פרק כ', פסוק ג' ברטנורא על כלים יג ד תפארת ישראל על כלים יג ד תוספות יום טוב על כלים יג ד
גבעת מגנט (אנטארקטיקה)

גבעת מגנט (באנגלית: Magnet Hill) היא הר נמוך (או גבעה גבוהה) בחצי האי טרינטי, שבצפון מזרח חצי האי האנטארקטי, בארץ גרהאם שבאנטארקטיקה. גובהה של הגבעה 570 מטרים מעל פני הים, והיא הנקודה הגבוהה ביותר בשדה השלג מוט. הגבעה ממוקמת 6 קילומטרים צפונית-מזרחית לנונאטאקי קמל, שמהווים את הקצה הדרומי של שדה השלג מוט. הגבעה מופתה במסגרת סקרים על הקרקע, וסקרים באמצעות מגנוטמטרים, שבוצעו בשנת 1959, על ידי סקר שטחי חסות איי פוקלנד. שמה של הגבעה מזכיר את אופי גילוייה ומיפוייה - באמצעות מגנטומטרים - מכשיר מדידה למדידת עוצמתו וכיוונו של השדה המגנטי באזור בו נמצא. גבעת מגנט באתר הסקר הגאולוגי של ארצות הברית גבעת מגנט באתר הגאזט האנטארקטי של ממשלת אוסטרליה גבעת מגנט באתר הגאזט האנטארקטי המשווה SCAR של ממשלת אוסטרליה מזג אוויר נוכחי עדכני בגבעת מגנט נתוני זריחת/שקיעת שמש/ירח עדכניים עבור גבעת מגנט תחזית מזג אוויר עדכנית ארוכת טווח עבור גבעת מגנט נתוני מזג אוויר היסטוריים עבור גבעת מגנט סטטיסטיקות מזג אוויר עבור גבעת מגנט גאזט השמות האנטארקטיים הרשמי של ארצות הברית מידע גאוגרפי והיסטורי
יחסי פינלנד–רומניה

יחסי פינלנד–רומניה הם היחסים הדיפלומטיים בין פינלנד לרומניה. שתי המדינות חברות באו"ם, במועצת אירופה ובאיחוד האירופי. רומניה הכירה בפינלנד ב-8 באפריל 1920 ושתי המדינות כוננו יחסים דיפלומטיים ב-28 ביוני 1920. במהלך מלחמת העולם השנייה היו שתי המדינות חלק ממדינות הציר, אולם ב-20 בספטמבר 1944 נותקו היחסים ביניהן והם חודשו רק ב-14 באוקטובר 1949. ב-12 באוגוסט 1963 שדרגו שתי המדינות את הנציגויות הדיפלומטיות שלהן לרמת שגרירות. בשנת 2009 הסתכם הסחר הכולל בין המדינות ב-206 מיליון אירו. בשנת 2010 חגגו שתי המדינות 90 שנה לכינון היחסים הדיפלומטיים ביניהן. פינלנד מחזיקה ברומניה שגרירות בבוקרשט וקונסוליית כבוד בקונסטנצה. רומניה מחזיקה בפינלנד שגרירות בהלסינקי ו-2 קונסוליות כבוד בהמנלינה וסבונלינה. מדיה וקבצים בנושא יחסי פינלנד–רומניה בוויקישיתוף פינלנד ורומניה באתר משרד החוץ הפיני 90 YEARS FROM THE ESTABLISHMENT OF DIPLOMATIC RELATIONS BETWEEN FINLAND AND ROMANIA: EXHIBITION OF HISTORICAL DOCUMENTS באתר balticnordic שגרירות רומניה בפינלנד ייצוג רומניה בפינלנד באתר משרד החוץ הפיני
יחסי הפיליפינים–רומניה

יחסי הפיליפינים–רומניה הם יחסי החוץ בין הפיליפינים לרומניה. הפיליפינים החזיקה שגרירות בבוקרשט, שנסגרה בשנת 2012, אולם רומניה מחזיקה בפיליפינים שגרירות במנילה. היחסים בין המדינות החלו כאשר ניקולאה צ'אושסקו ביקר במנילה כמנהיג הסוציאליסטי הראשון שנכנס לפיליפינים ב-12 באפריל 1975, ולאחר מכן הוקמה ועדה מדעית וטכנולוגית פיליפינית-רומנית בראשות ד"ר מלסיו ס. מגנו ושגרירת הפיליפינים ברומניה לטיסיה ראמוס-שהאני. באותה תקופה פתחו הפיליפינים בקשרים עם המדינות הסוציאליסטיות כחלק מדו-קיום הדדי ששרר בתקופת שלטון חוק הלחימה של פרדיננד מרקוס, וביטל את האווירה האנטי-קומוניסטית ששררה לפני הממשל. במהלך ביקורו של צ'אושסקו קיבלו הוא ואשתו תארים מאוניברסיטת הפיליפינים ומאוניברסיטת הנשים הפיליפינית. לו הוענק תואר כבוד כ"דוקטור למשפטים "על ידי מועצת יורשי העצר, ואילו אשתו, אלנה, קיבלה תואר "דוקטור למדעים". בשנת 1994, המועצה העסקית של הפיליפינים–רומניה בע"מ (PRBC) אורגנה כשלוחה של משלחת הסחר הפיליפינית הראשונה ברומניה על ידי מזכיר המדינה תומאס אלקנטרה ממשרד המסחר והתעשייה (DTI). בשנת 2002 רומניה והפיליפינים תמכו זו בזו בהצעתם למושבים לא קבועים במועצת הביטחון של האו"ם. בשנת 2003, הפיליפינים ורומניה הסכימו לבחון תחומים לשיתוף פעולה בהשלמת סחר. בינואר 1994 ביקר נשיא בית הנבחרים של רומניה אדריאן נסטאסה בפיליפינים. ביוני 1996 ביקרה נשיאת הסנאט הפיליפיני לטיסיה ראמוס-שהאני ברומניה. בספטמבר 1997 ביקר שר החוץ של הפיליפינים דומינגו סיאזון ברומניה, במהלך הוועידה לדמוקרטיות החדשות והמשוחזרות. בפברואר 2002 יצא נשיא רומניה יון איליאסקו לביקור ממלכתי בפיליפינים. ביולי 2002 נערכו חגיגות שנועדו לחגוג שלושה עשורים של יחסים דיפלומטיים בין שתי המדינות בבירות שתי המדינות. הסכם סחר (1992) הסכם לקידום והגנה על השקעה תזכיר שיתוף פעולה בתיירות (1997) הסכם שיתוף פעולה טכני ומדעי "EXECUTIVE ORDER NO. 468 - CREATING A PERMANENT COMMITTEE FOR THE JOINT PHILIPPINE-ROMANIAN SCIENTIFIC AND TECHNOLOGICAL COMMISSION". "Philippines-Romania Business". Philippine Chamber of Commerce and Industry. אורכב מ-המקור ב-2009-01-24. נבדק ב-2009-05-14. "Philippines, Romania vow to back each other's bid for non-permanent seat in UNSC". The Philippine Star. 2002. נבדק ב-2009-05-14. "RP, Romania Commits to Closer Trade Relations". נבדק ב-2009-05-14. Foreign Ministry of Romania, Republic of the Philippines
יחסי רומניה–תאילנד

יחסי רומניה–תאילנד הם יחסי החוץ בין רומניה לתאילנד. שתי המדינות כוננו יחסים דיפלומטיים ב-1 ביוני 1973. שתי המדינות משתפות פעולה בתחומים שונים כגון שיתוף פעולה מסחרי וכלכלי, חילופי תרבות וחינוך, ענייני צדק, חקלאות ותיירות. במהלך השנים התקיימו כמה ביקורים רמי דרג בין המדינות. רומניה מחזיקה בתאילנד שגרירות בבנגקוק וקונסוליית כבוד בפאטאיה. תאילנד מחזיקה ברומניה שגרירות בבוקרשט. היסטוריה של היחסים באתר משרד החוץ הרומני שגרירות רומניה בתאילנד שגרירות תאילנד ברומניה ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
גבעת מגנט

האם התכוונתם ל... אנטארקטיקה גבעת מגנט (אנטארקטיקה) – גבעה בשדה השלג מוט בחצי האי טריניטי, שבקצה הצפון-מזרחי של חצי האי האנטארקטי, בארץ גרהאם שבאנטארקטיקה. אוסטרליה גבעת מגנט (ויקטוריה) – גבעה בפלך רכסי מקדון במדינת ויקטוריה שבאוסטרליה
יחסי הוותיקן–רומניה

יחסי הכס הקדוש–רומניה הם יחסי החוץ בין הכס הקדוש לרומניה. שתי המדינות כוננו יחסים דיפלומטיים בשנת 1920. בתאריכים 7–9 במאי 1999 ערך האפיפיור יוחנן פאולוס השני ביקור רשמי ברומניה. זה היה המסע האפיפיורי הראשון למדינה אורתודוקסית ברובה מזה יותר מ-1,000 שנה. הוא השתתף בליטורגיה אורתודוקסית ב-9 במאי 1999, וסימן את הפעם הראשונה בה השתתף אפיפיור בטקס אורתודוקסי. בשנת 2002 היו 1,028,401 קתולים ברומניה, המהווים 4.7% מאוכלוסיית המדינה. האפיפיור פרנציסקוס ביקר ברומניה בין התאריכים 31 במאי ל-2 ביוני 2019. הכס הקדוש מחזיק ברומניה שגרירות בבוקרשט. רומניה מחזיקה שגרירות בוותיקן. מדיה וקבצים בנושא יחסי הוותיקן–רומניה בוויקישיתוף Stanley, Alessandra (10 במאי 1999). "Pope's Visit Adds to Hope Of a Future With the West". New York Times. נבדק ב-2009-06-14. John Paul II's three-day visit in Bucharest, which ended today, is the first Papal trip to a predominantly Orthodox country in more than 1,000 years, a bold mission to mend the breach between the Eastern and Western branches of Christianity. {{cite news}}: (עזרה) "Pope John Paul II becomes first pope to attend an Orthodox service". Radio Telefís Éireann. 1999. נבדק ב-2009-06-14. Pope John Paul II has attended an Orthodox liturgy on the final day of a three-day visit to Romania. It is the first time a pope has ever attended an Orthodox service. He embraced the head of the Romanian Orthodox Church in Bucharest's Union Square before a congregation of 50,000 worshippers. In doing so, the 78-year-old pontiff made history as the first pope ever to attend an Orthodox service. "Rezultate: Populaţia după religie la recensământul din" (ברומנית). Recensământ. אורכב מ-המקור ב-2009-07-06. נבדק ב-2009-06-15. "Pope urges Romanian leaders to care for country's poor, disadvantaged". 31 במאי 2019. {{cite web}}: (עזרה)
יחסי אורוגוואי–רומניה

יחסי אורוגוואי–רומניה הם יחסי החוץ בין אורוגוואי לרומניה. שתי המדינות כוננו יחסים דיפלומטיים בשנת 1935. אורוגוואי פתחה מחדש את שגרירותה בבוקרשט בשנת 2008. שתי המדינות חברות מלאות באו"ם. בין שתי המדינות נחתמו כמה אמנות: שיתוף פעולה (1993), תרבות ומדע (2004) ומיסוי (2012). הסחר בין שתי המדינות הוא קטן אך יציב. רומניה מחזיקה באורוגוואי שגרירות במונטווידאו. אורוגוואי מחזיקה ברומניה שגרירות בבוקרשט. מדיה וקבצים בנושא יחסי אורוגוואי–רומניה בוויקישיתוף Embassy of Romania in Montevideo ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
בנדר: ההונאה האחרונה

בנדר: ההונאה האחרונה (ברוסית: Бендер: Последняя афера) הוא סרט עלילתי רוסי, סרט ההמשך של בנדר: זהב האימפריה. את התפקידים הראשיים גילמו סרגיי בזרוקוב וארם ורדוואניאן. הסרט יוקרן בבכורה בשנת 2021. הדמויות הראשיות של הסרט הן שני נוכלים, אוסיה זדונאיסקי ואיברהים בנדר. הם ממשיכים לחפש את "המוט היקר של רומיאנצב" במערבולת המטורפת של אירועי מלחמת האזרחים בדרום רוסיה של שנת 1919. שנת 1919, רוסיה הסובייטית. שמועה מגיעה לאברהים בנדר כי דבר בעל ערך רב מוסתר בארון של איש עשיר שאך זה נקבר לאחרונה: מוט עשוי זהב טהור מתקופת יקטרינה הגדולה, שערכו מוערך בכמה מיליונים. איברהים בנדר ואוסיה זדוניסקי הפכו מפורסמים מדי - הם מבוקשים על ידי המשטרה של שתי מדינות: רוסיה וטורקיה. במרדף אחר מוט הזהב של הרוזן רומיאנצב, הם יצטרכו להתחפש לאמני קרקס, טרוריסטים ואפילו שתי גברות הנוסעות על ספינה, אם ובת. כך מגיעים אוסיה ובנדר לטורקיה. בינתיים, אמו של אוסטאפ מוצאת את עצמה בציפורניו של קראולי הקודר, שמתייחס לאורחיו העשירים כמהגרות עניות פתיות. בצירוף מקרים מדהים, מוט הזהב מגיע לאוצר של קראולי. המצוד אחר התכשיט יסתיים בטירה מרושעת מימי הביניים. סרגיי בזרוקוב - איברהים בנדר ארם ורדבניאן - אוסיה זדונאיסקי ניקיטה קולורגרי - מישקה יפונצ'יק טיסיה וילקובה - אווה מכולסקאיה יוליה רוטברג - מאדאם סוקולוביץ ' אולגה סוטולובה - אמו של אוסטאפ גאריק חרלמוב - ווליאדיס, הבעלים של המסעדה ארטיום טקצ'נקו - אמטיסטוב ג'וליה מקרובה - סופי פאבל דרוויאנקו - נסטור מאכנו יורי קולוקולניקוב - קוטובסקי ורה ברז'נבה - שודדת הסרט צולם על ידי חברת Sreda בבעלות אלכסנדר צקאלו ובשיתוף פעולה עם ערוץ טלוויזיה רוסיה-1. הסרט יצא לצפייה ב-5 בנובמבר 2021 בשרתי Kinopoisk.ru, Premier ו-ivi.ru. ההנחה היא שבעקבות הסרטים "בנדר: זהב האימפריה", "בנדר: ההתחלה" ו"בנדר: ההונאה האחרונה" תופק סדרה על אוסטפ בנדר. "בנדר: ההונאה האחרונה", במסד הנתונים הקולנועיים IMDb (באנגלית) "בנדר: ההונאה האחרונה", במסד הנתונים הקולנועיים KinoPoisk (ברוסית) Капитан Джек ВороБендер «Бендериана» нового века: в России снимут сериал про Остапа c Безруковым Безруков снялся в сериале про молодого Остапа Бендера На киноэкраны выйдут новые приключения Остапа Бендера Ремейки и сиквелы советской классики, которые нас поджидают
צ'רנוביצר מורגנבלאט

צ'רנוביצר מורגנבלאט (בגרמנית: Czernowitzer Morgenblatt; מילולית: עיתון הבוקר של צ'רנוביץ) היה עיתון בבעלות יהודית שיצא לאור בשפה הגרמנית בין השנים 1940-1918. העיתון יצא לאור בצ'רנוביץ, שעה שזו הייתה תחת שלטון ממלכת רומניה. העיתון נוסד במאי 1918 על ידי העורכים ואליאס ויינשטיין יוליוס ואבר. האחרון היה אחראי לעריכת העיתון המקומי "וולקסוור" בשנים 1912-1904. קהל היעד של העיתון היו דוברי הגרמנית שהתגוררו בבוקובינה, ובכלל זה יהודים, ש-40% מהם שישבו באותו אזור היו דוברי גרמנית. המורגנבלאט לא הזדהה עם מפלגה פוליטית מסוימת במאמריו. זאת, בשונה מעיתונים יהודיים אחרים שהוצאו לאור באותם הימים בצ'רנוביץ, כגון "וולקסוור" שהזדהה עם המפלגה הלאומית היהודית, או "אוסטיידישה צייטונג", שהזדהה עם הציונים הכלליים. העיתון נסגר ב-28 ביוני 1940, בפקודת שלטונות ברית המועצות שכבשו את צ'רנוביץ וסביבותיה באותו יום. אוסטיידישה צייטונג צ'רנוביצר אלגמיינה צייטונג צבי יעבץ, "צ'רנוביץ שלי: מקום שחיו בו אנשים וספרים", כנרת זמורה-ביתן דביר, 2007, עמ' 231-228 ערך זה הוא קצרמר בנושא עיתונים. אתם מוזמנים לתרום לוויקיפדיה ולהרחיב אותו.